***ПРОГРАМА ЗА УПРАВЛЕНИЕ***

***на***

***на Кмета на Община Борован***

***за мандат 2023 г. – 2027 г.***

**Уважаеми съграждани,**

**Уважаеми общински съветници,**

Започнах този мандат с желание и амбиция да направя така, че в неговия край всички мои съграждани да живеят по-добре.

Зная, че това е доста висока цел и е трудна за постигане. В моята мандатна програма ще отразя бъдещи намерения и цели, тъй като хората се интересуват повече от това, какво ще се направи и по-малко какво е направено.

Преследвайки своите икономически, духовни и житейски цели гражданите на общината, бизнес структурите, учебните заведения, социалните и културни учреждения нуждаят от добро управление, което да направи така, че всички да живеят по-добре. Това означава общинската администрация да взема решения, да предприема действия и да управлява обществените ресурси добросъвестно, подчинено на закон. Ето защо основният акцент в моята програма е посветен на правото на гражданите на Община Борован да живеят по-добре.

Програмата за управление на Община Борован за мандат 2023 – 2027 г. е разработена на основание чл. 44, ал. 5 от Закона за местното самоуправление и местната администрация и се отнася за периода 2023- 2027г.

Тя е средносрочен планов документ и съдържа основните цели, приоритети, дейности, срокове за изпълнение за период от 4 години.

Целите и приоритетите, отразяват отговорностите и капацитета на местната власт и партньорите за ефективно планиране, координация, наблюдение и оценка на развитието на общината. Отговарят на общите критерии за специфичност, измеримост, постижимост, реалистичност съобразно ресурсите и определените времеви граници. Управленската програма е съобразена с икономическата и социалната ситуация в страната и общината, състоянието в публичните финанси и реалистични оценки на възможностите. Програмата е пряко обвързана с Плана за интегрирано развитие на община Борован 2021-2027г., който е рамков документ, определящ целите и приоритетите за развитие на Община Борован за посочения период.

Програмата се придържа към постигането на **ВИЗИЯТА** на Община Борован, определена  с Плана за интегрирано развитие на община Борован 2021-2027година:

***„Община Борован – община с интегрирано развитие на местната икономика, на техническата и на социалната инфраструктура; предлагаща благоприятни възможности за живот и труд, с добри икономически, социални и екологични условия в населените места, с оптимална среда за развитие на бизнеса и за пълноценна реализация на човешкия фактор.”***

Програмата е съобразена с основните цели и приоритети на местното и регионално развитие.

**Основните принципи, на които е основана Програмата, са:**

• Открито, почтено и експертно управление;

• Активен диалог с гражданите;

• Отговорно отношение към проблемите на общината и гражданите;

• Прозрачност и контрол при управлението на общинската собственост;

• Откритост, отчетност и гарантиране на обществения интерес при разходването на бюджетни средства;

• Активно усвояване на европейски средства за реализацията на проекти при упражняване на строг контрол върху качеството на изпълнение и гарантиране на устойчивост и постигане на европейски стандарти;

• Партньорство с бизнеса, с неправителствения сектор, междуобщинско, междурегионално сътрудничество;

• Активно партньорство с държавата и общините в страната.

**Основни цели на настоящата програма са:**

* Повишаване на благосъстоянието и стандарта на живот на населението;
* Повишаване на икономическото и културно развитие в Община Борован;
* Интеграция на социално уязвими групи;
* Създаване на гражданско общество с висок морал и култура.

**Изпълнението на конкретните дейности е постижимо чрез:**

* Гарантирано финансиране - обединяване на местни и външни ресурси за реализация на постижими и обществено значими проекти;
* Отключване на икономическия потенциал - непрекъснат диалог с бизнеса и привличане на капитали;
* Ефективно и качествено управление на наличните ресурси (финансови и материални) за постигане на максимални ползи от инвестициите с бъдеща възвращаемост;
* Управление, обърнато към гражданите - комуникация, достъпност на посланията и прозрачност в процеса на взимане на решения.

За постигането на основната цел през следващите 4 години ще бъдат реализирани следните основни приоритети:

## Подобряване на бизнес средата , постигане на условия за развитие на конкурентноспособна икономика;

## Развитие на инфраструктура, опазване на околната среда и природата;

## Подобряване качеството на живот и жизнената среда, повишаване на заетостта, задържане на младите хора в общината;

## Подобряване качеството и достъпа до административни, образователни, социални и здравни услуги;

**І. ПОДОБРЯВАНЕ НА БИЗНЕС СРЕДАТА , ПОСТИГАНЕ НА УСЛОВИЯ ЗА РАЗВИТИЕ НА КОНКУРЕНТНОСПОСОБНА ИКОНОМИКА;**

* Привличане на инвеститори и изграждане на конкурентна среда на пазара на труда, с цел създаване на предпоставки за нарастване на доходите в мастния сектор;

Срок: постоянен

* Публикуване на интернет страницата на общината на регистър със свободните имоти / сгради, терени, дворни места, земи, язовири, помещения/ с предложение за инвестиционни намерения.

Срок: 2024г.

* Отдаване на земи от Общински поземлен фонд за подпомагане на сектор земеделие;

Срок: 2024-2027г. /след провеждане на търг/

* Провеждане на информационни кампании за възможностите за финансиране на Малки и средни предприятия;

Срок: постоянен

* Провеждане на регулярни срещи на ръководството на общината с представители на бизнеса при изготвяне на инвестиционни програми;

Срок: 2024-2027г.

**II.РАЗВИТИЕ НА ИНФРАСТРУКТУРА, ОПАЗВАНЕ НА ОКОЛНАТА СРЕДА И ПРИРОДАТА;**

* Ремонт и поддръжка на пътищата от общинската / четвъртокласна / пътна мрежа;

Срок : 2024-2027г.

* Ремонт и поддръжка на уличната пътна мрежа в община Борован;

Срок:2024-2027г.

* Ремонт на ВиК мрежа на територията на община Борован;

Срок:2024-2027г.

* Обновяване и поддържане на пътната маркировка, пътните знаци и сигнализация;

Срок: 2024-2027г.

* Ремонт и обновяване на площади и паркове в общината;

Срок: 2024-2027г.

* Направа на тротоар от асфалтобетон с включени бордюри в централната част на с. Борован

Срок :2024г.

* Изготвяне на инвестиционни проекти във фаза: технически проект на обекти собственост на общината;

Срок : 2024-2027г.

* Основен ремонт на административна сграда в с. Борован и ремонт на покриви на сгради общинска собственост;

Срок: 2024-2027г.

* Надграждане на системата за видеонаблюдение на територията на общината, както и на сгради общинска собственост и осигуряване свързаността й с РУ участък Борован ;

Срок: 2024-2025г

* Съдействие на общината за осигуряване на широколентов достъп до населените места в общината, с цел подобряване качеството и обхвата на мобилните комуникационни услуги;

Срок: 2024-2027г.

* Извършване на основни и текущи ремонти на образователната инфраструктура;

Срок: 2024-2027г.

* Изготвяне на енергиен одит на уличното осветление и подмяна на същото в населените места в община Борован;

Срок : 2024г.-2027г.

* Направа на вертикална планировка и огради на гробищни паркове на територията на община Борован;

Срок : 2024г.-2027г.

* Мерки за превенция и управление на риска от наводнения в Община Борован;

Срок : 2024г.-2027г.

* Участие в национални кампании на ПУДООС;

Срок : 2024г.-2027г.

* Закупуване на компостери за зелени и биоотпадъци;

Срок : 2024г.-2027г.

* Изготвяне на актуален морфологичен анализ на смесените битови отпадъци ;

Срок : 2024г.

* Почистване на нерегламентирани сметища;

Срок : 2024г.-2027г.

**III. ПОДОБРЯВАНЕ КАЧЕСТВОТО НА ЖИВОТ И ЖИЗНЕНАТА СРЕДА, ПОВИШАВАНЕ НА ЗАЕТОСТТА, ЗАДЪРЖАНЕ НА МЛАДИТЕ ХОРА В ОБЩИНАТА;**

* Участие на общината в програми и проекти насочени към осигуряване на заетост на младежи, продължително безработни и лица с увреждания;

Срок : 2024г.-2027г.

* Съдействие от страна на общината за организиране на курсове за квалификация и преквалификация на безработни лица;

Срок : 2024г.-2027г.

* Разработване и провеждане на активни политики за интеграция на етническите общности;

Срок : 2024г.-2027г.

* Разработване и провеждане на активни политики за обхващане на всички деца и юноши в образователните институции в общината;

Срок: постоянен

* Адаптиране на съществуващите детски площадки и спортни съоръжения в община Борован към изискванията за безопасност и функционалност;

Срок: постоянен

* Финансиране на дейности от ежегодния Спортен календар;

Срок: постоянен

* Подкрепа за развитие на спортни клубове в община Борован;

Срок: постоянен

* Обогатяване на културния живот, чрез събития и обогатяване на културния календар на община Борован;

Срок: постоянен

* Оказване на методическа и финансова помощ на културните институции, при организиране на събития и инициативи;

Срок: постоянен

**IV. ПОДОБРЯВАНЕ КАЧЕСТВОТО И ДОСТЪПА ДО АДМИНИСТРАТИВНИ, ОБРАЗОВАТЕЛНИ, СОЦИАЛНИ И ЗДРАВНИ УСЛУГИ;**

* + - Подобряване на административното обслужване и комуникацията с гражданите.

Срок: постоянен

* + - Създаване на действаща и балансирана общинска администрация чрез привличане на специалисти с опит и мотивирани млади хора с подходящо образование;

Срок: 2024

* + - Оптимизиране организацията на общинските дейности, свързани с административното обслужване;

Срок: 2024 г.

* + - Разширяване на обема на предлаганите електронни административни услуги, с цел улеснение на гражданите и на бизнеса;

Срок: 2025 г.

* + - Създаване на модел на активна комуникация и индивидуален подход към проблемите, запитванията, предложенията и сигналите на гражданите;

Срок: 2024 г.

* + - Усъвършенстване на дейностите свързани с разработване и управление на проекти, финансирани със средства от европейските фондове;

Срок: постоянен

* Дигитализация и цифровизация на информационните масиви в администрацията, съдържащи регистрови данни и е-удостоверяване от регистри.

Срок: 2025г.

* Предприемане на комплекс от мерки за ограничаване на бюджетните разходи и подобряване на контрола по разходване на бюджетни средства;

Срок: 2024г.

* Приемане на Стратегия за управление на общинската собственост при община Борован за мандат 2023-2027г.

Срок: 2024г.

* Приемане на Годишна програма за управление и разпореждане с имоти –  общинската собственост.

Срок: ежегодно

* Разработване и провеждане на активни политики за обхващане на всички деца и юноши в образователните институции в общината;

Срок: постоянен

* Насърчаване активното участие на младите хора в превантивни програми и кампании за намаляване на престъпността , насилието и зависимостите;

Срок: постоянен

* Участието на училищата на територията на общината с проекти за средства от европейските фондове и разработването на експертни програми, насочени към подобряване на качеството на образователния процес;

Срок: постоянен

* Подпомагане развитието на училищния спорт и извънкласните дейности на учениците, чрез център за подкрепа и личностно развитие „ Маша Белмустакова“ и клубове по интереси;

Срок: постоянен

* Осигуряване на възможност за предоставяне на услугите социален асистент; личен асистент; домашен помощник и социален патронаж;

Срок: постоянен

* Модернизиране и обогатяване на материално техническата база на Домашен социален патронаж;

Срок: 2024 – 2027г.

* Ремонт и благоустрояване на сградата и дворното място на ЦНСТ 1 и ЦНСТ 2;

Срок: 2024-2027г.

* Изготвяне на проект и извършване на преустройство на сградата на ЦНСТ ДБУ в сграда изпълняваща функциите на две социални услуги;

Срок: 2024-2025г.

* Подкрепа за реализиране на дейностите, заложени в Общинската стратегия за развитие на социалните услуги в община Борован;

Срок: 2024-2027г.

* Партньорство със структурите на БЧК;

Срок: 2024-2027г.

* Участие на общината в програми и проекти със социална насоченост;

Срок: 2024-2027г.

* Повишаване качеството на предоставяните здравни услуги в здравните служби на територията на общината;

Срок: постоянен

* Ремонти на сградния фонд на здравните служби и кабинети на територията на общината

Срок: 2024-2027г.

* Провеждане на информационни и разяснителни кампании за повишаване на здравната култура на населението и превенция на хронични и епидемиологични заболявания;

Срок: 2024-2027г.

**ОЧАКВАНИ РЕЗУЛТАТИ;**

Програмата за управление за срок на мандата 2023-2027 год. е съобразена с очакванията на населението на община Борован .

Заложените цели са реалистични и постижими при адекватно бюджетиране и планиране на разходите по приоритети, при качествени и финансирани проекти от всички възможни източници и фондове на ЕС, при коректно партньорство с бизнеса и гражданите.

В резултат от поставените цели и приоритети очаквам Община Борован да стане по-привлекателно място за живеене!

**ИВАН КОСТОВСКИ**

**КМЕТ НА ОБЩИНА БОРОВАН**